Ernie trek ŉ grote nader vir SA OpeRory McIlroy Foto: News Limited Sekerlik die opwindendste gholfnuus die afgelope paar jaar is dat Rory McIlroy in Januarie 2017 aan die BMW Suid-Afrikaanse Ope op die Glendowerbaan in Ekurhuleni gaan deelneem. En wie moet ons bedank? Vir Ernie Els, wat ook die gasheer-speler van die toernooi is. Els het in 2014 in die Ierse Ope gespeel wat deur die Rory McIlroy-stigting aangebied is, en het toe reeds voorbrand gemaak dat hy in die SA Ope moet kom speel. Dit sal nie die Noord-Ier se eerste besoek aan die land of deelname aan die SA Ope wees nie. Kort na hy sy professionele loopbaan begin het, was hy vir ŉ paar weke hier om in die Dunhill-kampioenskap en die SA Ope te speel. McIlroy het twee weke gelede die Tour-kampioenskap (en $8,85 miljoen) gewen en daarmee saam die gesogte FedEx-beker. Hy is tans derde op die wêreldranglys nadat hy in ŉ stadium vir 95 weke die nommer een was. ♦ Die verdedigende SA kampioen, Brandon Stone en die tweemalige wenner van die Amerikaanse Ope en ook die SA Ope-wenner in 1995 en 2005, Retief Goosen, sal ook speel. Die helfte van die spelers vir die toernooi is uit Europa en die res is spelers van die plaaslike Sonskynreeks. ♦ Die Suid-Afrikaanse Ope Is die tweede oudste nasionale ope-toernooi ter wêreld.